kardosdrur/scandi-wiki huggingface dataset:
Fup eller fakta

Fup eller fakta har flere betydninger:

 Fup eller fakta (tv-show), en dansk tv-quizserie
 Fup eller fakta, en alternativ titel på den danske film Det er ikke appelsiner - det er heste (1967)
Östersunds FK

Östersunds FK (Östersunds Fotbollsklubb, forkortet ÖFK) er en fodboldklub fra Östersund, Sverige, stiftet 31. oktober 1996 ved et samarbejde mellem de lokale klubber IFK Östersund og Ope IF.

Klubben spillede ved stiftelsen i den tredjebedste svenske række og bortset fra et enkelt år i den fjerdebedste række spillede klubben dér i 14 år indtil de over fem sæsoner i 2011-2015 rykkede op til den bedste svenske liga, Allsvenskan. Östersunds FK er den første klub fra Norrland i den øverste svenske liga og den første klub for Norrland, der har vundet pokalturneringen Svenska cupen. Klubben blev blot den anden svenske klub (siden 2004/05), der nåede 1/16-dels finalerne i UEFA Europa League.

Ved afslutningen af 2019-sæsonen af Allsvenskan sluttede klubben som nr. 12. Det svenske fodboldforbund meddelte imidlertid den 26. november 2019, at klubben grundet uforsvarlig økonomi ikke ville få elitelicens for den følgende sæson, hvorfor klubben blev tvangsnedrykket til den tredjebedste svenske række. Beslutningen blev dog anket og den 23. december blev beslutningen omstødt, hvorfor klubben kunne spille 2020-sæsonen i Allsvenskan.

Resultater

Svenske cupmesterskaber 
 2017

Sæsoner gennem tiderne

Europa League 
Efter at have vundet den svenske poklaturnering, Svenska cupen 2016/2017 kvalificerede klubben sig for første gang til en europæiske turnering. Kvalifikationen indledtes hjemme mod tyrkiske Galatasaray, der blev slået 2-0. Returopgøret i Istanbul endte 1–1, hvorved klubben overraskende kvalificerede sig til næste runde.) I tredje kvalifikationsrunde slog klubben Fola Esch (Luxemburg) ud efter 1–0 hjemme og 2–1 ude. I Playoff mod PAOK fik ÖFK samlet 3–3 og efter reglen om udebanemål nåede klubben gruppespillet.

I gruppespillet vandt ÖFK ude over ukrainske Zorja Luhansk med 2-0 og hjemme over tyske Hertha Berlin med 1-0. Tredje kamp i gruppespillet endte 2–2 mod spanske Athletic Club. Returkampen i Spanien blev tabt 0-1. I den femte og næstsidse gruppekamp vandt ÖFK hjemme over Zorja Luhansk med 2–0 og kvalificerede sig derved til slutspillet (1/16-dels finalerne). Sidste kamp i gruppespillet fik ÖFK uafgjort med Hertha Berlin på udebane.

I 1/16-delsfinalerne tabte ÖFK i februar 2018 hjemme til Engelske Arsenal med 0-3, men vandt returkampen på Emirates Stadium med 2–1, hvilket dog ikke rakte til avancement.

Spillere

Danske spillere 
 Simon Kroon

Referencer

Eksterne henvisninger 
 Östersunds FK

Fodboldklubber i Sverige
Etableret i 1996
Sport i Östersund
Giro dell'Appennino 2018

Giro dell'Appennino 2018 var den 79. udgave af cykelløbet Giro dell'Appennino. Løbet var en del af UCI Europe Tour-kalenderen og blev arrangeret 22. april 2018. Det blev vundet af italienske Giulio Ciccone fra .

Hold og ryttere

Resultater

Eksterne henvisninger

2018
UCI Europe Tour 2018
Sauropodomorpha

Sauropodomorpha (fra græsk, betydende "øgle-fodede former") er en uddød gren af langhalsede, planteædende dinosaurer i ordenen Saurischia. Gruppen omfatter Sauropoda og deres forfædre Prosauropoda. Sauropoder blev generelt meget store, havde lange halse og haler, var firfodede og blev blandt de største dyr, der har gået på jorden. Prosauropoder, som gik forud for sauropoderne, var mindre og ofte i stand til at gå på to ben. Sauropodomorpherne var de dominerende jordlevende planteædere igennem store dele af mesozoikum, fra deres oprindelse i midten af triastiden (omkring 230 mio. år siden) indtil deres nedgang og udryddelse mod slutningen af kridttiden (omkring 66 mio. år siden).

Beskrivelse 

Sauropodomorpher var tilpasset fødesøgning højere oppe i vegetationen end andre samtidige planteædere, hvilket gav dem mulighed for at æde af høje trætoppe. Denne strategi støttes af flere karakteristika, der definerer denne gruppe som bl.a.: et let, lille kranium for enden af en lang hals (ti eller flere aflange nakkehvirvler) og en lang hale (ét til tre ekstra halehvirvler) til at modbalancere for den lange hals.

Deres tænder var svage og formet som blade eller skeer. I stedet for kindtænder havde de sten i maven (gastrolitter), som minder om kråse som moderne fugle og krokodille har, for at kunne nedbryde og fordøje de seje plantefibre. Den forreste del af overmunden bøjer nedad på en måde der kunne ligne et næb.

En af de tidligst kendte sauropodomorpher, Saturnalia, var meget lille og slank (1,5 m lang), men mod slutningen af triastiden var de de største dinosaurer i deres samtid, og igennem juratiden og kridttiden fortsatte de med at vokse. De endte som de største sauropoder, og dinosaurer som Supersaurus, Diplodocus hallorum, Patagotitan og Argentinosaurus kunne nå op på en længde på mellem 30 og 40 m, og veje 65-110 tons.

Til at begynde med kunne de gå på to ben, men i takt med at de blev større begyndte de også at gå på fire ben, hvor de har gået langsomt på land lidt ligesom nutidens elefanter. De tidlige sauropodomorpher var sandsynligvis omnivorer, da de deler forfædre med andre saurischier (theropoder) som var kødædere. Derfor er tilpasningen mod at blive udelukkende planteædere sandsynligvis udviklet i takt med en længere hals og hale.

De havde også næsebor, og havde en tommelfinger (pollex) med en stor klo, som kan have været brugt til at forsvare sig, selvom deres primære forsvar har været deres enorme størrelse.

Klassificering 

Kladogram efter Novas et al., 2011:

Nedenfor er et kladogram for den basale del af stamtræet, efter Otero et al., 2015.

Referencer

Eksterne henvisninger 

Dinosaurer
Andreas Granqvist

Andreas Granqvist (født d. 16. april 1985) er en svensk tidligere professionel fodboldspiller, som i dag arbejder som sportsdirektør for Helsingborgs IF.

Klubkarriere 
Granqvist startede sin karriere hos Helsingborg, og han var i 2006 var med til at vinde den svenske pokalturnering.

I 2007 skiftede han til Wigan Athletic i den engelske Premier League på en lejeaftale som blev gjort permanent. Han havde dog ikke succes i England, og blev i 2008 lejet tilbage til Helsingborg.

I 2008 skiftede han på en permanent aftale til hollandske FC Groningen.

I 2011 skiftede han til Genoa i den italienske Serie A, hvor han spillede i to år.

Han skiftede derefter til russiske Krasnodar i 2013, og spillede 5 år for klubben, hvor han også blev kaptajn for holdet.

I 2018 vendte han hjem til Helsingborg, og spillede for klubben frem til 2021, hvor stoppede karrieren, og i stedet indtog en rolle som sportsdirektør.

Landshold 
Granqvist fik sin første landskamp i en venskabskamp mod Jordan 23. januar 2006.

Granqvist blev anfører for landsholdet efter at Zlatan Ibrahimović gik på pension fra landsholdet efter EM 2016.

Han har repræsenteret Sverige ved både EM i 2008, EM i 2012, EM 2016 og VM 2018.

Referencer

Eksterne henvisninger 

Fodboldspillere fra Helsingborgs IF
Fodboldspillere fra Wigan Athletic F.C.
Fodboldspillere fra FC Groningen
Fodboldspillere fra Genoa C.F.C.
Fodboldspillere fra FK Krasnodar
Personer fra Skåne
Fodboldspillere fra Sverige
Fodboldlandsholdsspillere fra Sverige
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Emil Forsberg

Emil Peter Forsberg (født 23. oktober 1991 i Sundsvall, Sverige), er en svensk fodboldspiller (kantspiller). Han spiller for den tyske Bundesliga-klub RB Leipzig.

Forsberg startede karrieren i hjemlandet, hvor han repræsenterede blandt andet GIF Sundsvall i sin fødeby samt Malmö FF. Med sidstnævnte var han med til at vinde det svenske mesterskab i både 2013 og 2014. I 2015 skiftede han RB Leipzig, der på daværende tidspunkt spillede i 2. Bundesliga. Han var med til at sikre holdet oprykning til Bundesligaen året efter, samt kvalifikation til Champions League i 2017.

Landshold 
Forsberg har (pr. 29. juni 2021) spillet 66 kampe og scoret 17 mål for Sveriges landshold. Han debuterede for holdet 17. januar 2014 i en venskabskamp mod Moldova. Han var en del af den svenske trup til EM i 2016 i Frankrig og VM i 2018 i Rusland. Forsberg var med fire mål,  indtil Sverige blev slået ud af Ukraine i ottendedelsfinalen, med i kapløbet om titlen som topscorer ved Uefa Euro 2020.

Referencer

Eksterne henvisninger 

Fodboldspillere fra Sverige
Fodboldspillere fra GIF Sundsvall
Fodboldspillere fra Malmö FF
Fodboldspillere fra RB Leipzig
Personer fra Sundsvall
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Pontus Jansson

Pontus Sven Gustav Jansson (født 13. februar 1991) er en svensk professionel fodboldspiller, som spiller for Allsvenskan-klubben Malmö FF.

Klubkarriere

Malmö FF 
Jansson startede sin seniorkarriere i hjemlandet, hvor han fra 2009 til 2014 var tilknyttet Malmö FF. Her var han med til at vinde det svenske mesterskab i både 2010, 2013 og 2014.

Torino 
Jansson skiftede i juli 2014 til italienske Torino FC. Det lykkedes dog aldrig for Jansson at etablere sig i klubben, og hans spilletid var begrænset i sin tid i klubben.

Leeds United 
Jansson skiftede i august 2016 til Leeds United på en lejeaftale. Han imponerede i sin første sæson i England, og i februar 2017 annoncerede Leeds, at skiftet ville blive gjort permanent. Han var en del af Årets Hold i The Championship i 2016-17-sæsonen.

Brentford 
Jansson skiftede i juli 2019 til Brentford. Efter at Romaine Sawyers forlod klubben blev Jansson klubbens anfører. Han spillede en central rolle i, at Brentford i 2020-21 sæsonen for første gang i klubbens historie rykkede op i Premier League.

Malmö FF retur 
I april 2023 blev det annonceret, at Jansson ville skifte tilbage til Malmö FF ved kontraktudløb i juli af samme år.

Landsholdskarriere

Ungdomslandshold 
Jansson har repræsenteret Sverige på flere ungdomsniveauer.

Seniorlandshold 
Jansson debuterede for Sveriges landshold den 18. januar 2012 i en venskabskamp mod Bahrain. Han var en del af den svenske trup til EM i 2016 i Frankrig, VM 2018 i Rusland og EM 2020.

Jansson annoncerede i august 2021, at han stoppede på landsholdet. Han opnåede 27 kampe i sin landsholdskarriere.

Titler 
Malmö FF

 Allsvenskan: 3 (2010, 2013, 2014)
 Svenska Supercupen: 1 (2013)

Individuelle

 EFL Championship Sæsonens hold: 1 (2016-17)
 PFA Championship Årets hold: 1 (2018-19)

Referencer

Eksterne henvisninger 

Fodboldspillere fra Sverige
Fodboldlandsholdsspillere fra Sverige
Fodboldspillere fra Malmö FF
Fodboldspillere fra Torino FC
Fodboldspillere fra Leeds United F.C.
Fodboldspillere fra Brentford F.C.
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Oscar Hiljemark

Oscar Carl Niclas Hiljemark (født d. 28. juni 1992 i Gislaved, Sverige), er en svensk tidligere fodboldspiller, som i dag arbejder som cheftræner Superliga-klubben AaB

Spillerkarriere 
Hiljemark begyndte sin karriere i Elfsborg. Hiljemark var med på Elfsborgs hold som vandt det svenske mesterskab i 2012.

I 2013 skiftede han til PSV Eindhoven, og var med på holdet der vandt det hollandske mesterskab i 2015.

Efter at have haft problemer med at få en fast rolle på PSV's hold, skiftede han til Palermo i 2015. Hiljemark imponerede i Palermo, og skiftede i 2016 til Genoa på en lejeaftale med obligation til at gøre aftalen permanent. Hiljemark havde i sin tid hos Genoa låneaftaler til først Panathinaikos og derefter Dynamo Moskva, før at han forlod klubben ved kontraktudløb.

Hiljemark skiftede til AaB i oktober 2020. Hiljemark havde dog siden hans tid i PSV døjet med hofteskader, og efter at have fået en ny skade til hoften i november 2020, så måtte Hiljemark, på grund af vedvarende smerte, stoppe karrieren som kun 28-årig.

Landsholdskarriere

Ungdomslandshold 
Hiljemark repræsenterede Sverige på flere ungdomslandshold, og var med på Sveriges U/21-landshold som vandt guld ved U/21-EM i 2015.

Seniorlandshold 
Han debuterede for det svenske a-landshold den 18. januar 2012 i en venskabskamp mod Bahrain. 

Han var en del af den svenske trup til EM i 2016 i Frankrig og VM 2018 i Rusland. 

Det blev i alt til 28 landskampe.

Trænerkarriere 
Efter at Hiljemark måtte stoppe karrieren, blev han hyret som assistenttræner hos AaB. Efter cheftræner Erik Hamrens fyring som følge af svigtende resultater i foråret 2023 blev Hiljemark udpeget som midlertidig cheftræner i klubben.

Referencer

Eksterne henvisninger 

Fodboldspillere fra Sverige
Fodboldspillere fra IF Elfsborg
Fodboldspillere fra PSV Eindhoven
Fodboldspillere fra U.S. Palermo
Fodboldspillere fra Genoa C.F.C.
Fodboldspillere fra Panathinaikos
Fodboldspillere fra Dynamo Moskva
Fodboldspillere fra AaB
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Fodboldtrænere fra AaB
Jean-Pierre Destrumelle

Jean-Pierre Destrumelle (født 2. januar 1941, død 19. april 2002) var en fransk fodboldspiller (midtbane) og -træner.

På klubplan repræsenterede Destrumelle henholdsvis FC Rouen, Olympique Marseille og Paris Saint-Germain. Med Marseille var han i 1969 med til at vinde den franske pokalturnering.

Efter sit karrierestop var Destrumelle i en årrække træner, og stod blandt andet i spidsen for Valenciennes, Bastia og Olympique Lyon.

Titler 
Coupe de France
 1969 med Olympique Marseille

Referencer

Eksterne henvisninger 

Fodboldspillere fra Frankrig
Fodboldspillere fra FC Rouen
Fodboldspillere fra Olympique Marseille
Fodboldspillere fra Paris Saint-Germain
Fodboldtrænere fra Frankrig
Roland Mitoraj

Roland Mitoraj (født 5. februar 1940 i Bourges, Frankrig) er en fransk tidligere fodboldspiller (forsvarer).

Mitoraj spillede i 12 år hos Saint-Étienne, der på daværende tidspunkt var det absolutte storhold i fransk fodbold. Han var med til at vinde hele fem franske mesterskaber og to Coupe de France-titler med klubben.

Mitoraj spillede desuden tre kampe for det franske landshold, en EM-kvalifikationskamp mod Polen 17. september 1967, samt to venskabskampe mod henholdsvis Vesttyskland og Spanien.

Titler 
Ligue 1
 1964, 1967, 1968, 1969 og 1970 med Saint-Étienne

Coupe de France
 1968 og 1970 med Saint-Étienne

Trophée des Champions
 1967, 1968 og 1969 med Saint-Étienne

Referencer

Eksterne henvisninger 

Fodboldspillere fra Frankrig
Fodboldspillere fra AS Saint-Étienne
Fodboldspillere fra Paris Saint-Germain
Fodboldspillere fra Girondins Bordeaux
Johnny Schuth

Jean "Johnny" Schuth (født 7. december 1941 i Saint-Omer, Frankrig) er en fransk tidligere fodboldspiller (målmand).

Schuth tilbragte størstedelen af sin karriere hos de to store Alsace-klubber RC Strasbourg og FC Metz. Med Strasbourg var han i 1966 med til at vinde pokalturneringen Coupe de France efter finalesejr over FC Nantes.

Schuth nåede aldrig at spille en kamp for det franske landshold, men var som reservemålmand en del af den franske trup til VM i 1966 i England. Marcel Aubour var fransmændenes førstemålmand ved turneringen.

Titler 
Coupe de France
 1966 med RC Strasbourg

Referencer

Eksterne henvisninger 

Fodboldspillere fra Frankrig
Fodboldspillere fra RC Strasbourg
Fodboldspillere fra FC Metz
Marcel Loncle

Marcel Loncle (født 5. januar 1936 i Saint-Malo, Frankrig) er en fransk tidligere fodboldspiller (midtbane).

På klubplan spillede Loncle først fem sæsoner hos Angers og siden fire sæsoner hos Rennes. Med Rennes var han i 1965 med til at vinde pokalturneringen Coupe de France efter finalesejr over Sedan.

Loncle spillede desuden to kampe for det franske landshold, en venskabskamp mod Østrig og en VM-kvalifikationskamp mod Jugoslavien. Han repræsenterede også sit land ved OL i 1960. Kampene ved denne turnering regnes dog ikke som A-landskampe.

Titler 
Coupe de France
 1965 med Rennes

Referencer

Eksterne henvisninger 

Fodboldspillere fra Frankrig
Fodboldspillere fra Angers OSC
Fodboldspillere fra Stade Rennais FC
José Cobos

José Javier Cobos Castillo (født 23. april 1968 i Strasbourg, Frankrig) er en fransk tidligere fodboldspiller (forsvarer).

Cobos' aktive karriere strakte sig fra 1988 til 2005, og blev primært tilbragt i hjemlandet, hvor han blandt andet spillede for RC Strasbourg, Paris Saint-Germain og OGC Nice. I sin tid i Paris Saint-Germain var han med til at vinde adskillige titler, blandt andet det franske mesterskab i 1994 samt Pokalvindernes Europa Cup i 1996.

Titler 
Ligue 1
 1994 med Paris Saint-Germain

Coupe de France
 1995 med Paris Saint-Germain

Coupe de la Ligue
 1995 med Paris Saint-Germain

Trophée des Champions
 1995 med Paris Saint-Germain

Pokalvindernes Europa Cup
 1996 med Paris Saint-Germain

Referencer

Eksterne henvisninger 

Fodboldspillere fra Frankrig
Fodboldspillere fra OGC Nice
Fodboldspillere fra RC Strasbourg
Fodboldspillere fra Paris Saint-Germain
Fodboldspillere fra Toulouse FC
Fodboldspillere fra RCD Espanyol
Personer fra Strasbourg
Francis Llacer

Francis Llacer (født 9. september 1971 i Lagny-sur-Marne, Frankrig) er en fransk tidligere fodboldspiller (forsvarer).

Llacer spillede, fordelt på to perioder, i alt 12 sæsoner for Paris Saint-Germain. Han havde også ophold hos blandt andet Montpellier og Saint-Étienne. I sin tid i Paris Saint-Germain var han med til at vinde adskillige titler, blandt andet det franske mesterskab i 1994 samt Pokalvindernes Europa Cup i 1996.

Titler 
Ligue 1
 1994 med Paris Saint-Germain

Coupe de France
 1995 med Paris Saint-Germain

Coupe de la Ligue
 1995 med Paris Saint-Germain

Trophée des Champions
 1995 med Paris Saint-Germain

Pokalvindernes Europa Cup
 1996 med Paris Saint-Germain

Referencer

Eksterne henvisninger 

Fodboldspillere fra Frankrig
Fodboldspillere fra Montpellier HSC
Fodboldspillere fra RC Strasbourg
Fodboldspillere fra Paris Saint-Germain
Fodboldspillere fra AS Saint-Étienne
Mathieu Berson

Mathieu Berson (født 23. februar 1980 i Vannes, Frankrig) er en fransk tidligere fodboldspiller (midtbane).

Gennem sin 14 år lange karriere spillede Berson for blandt andet Nantes, Toulouse FC og AJ Auxerre i hjemlandet, samt for engelske Aston Villa. I sin tid hos Nantes var han med til at vinde både det franske mesterskab og pokalturneringen Coupe de France.

Titler 
Ligue 1
 2001 med Nantes

Coupe de France
 2000 med Nantes

Trophée des Champions
 2001 med Nantes

Referencer

Eksterne henvisninger 

Fodboldspillere fra Frankrig
Fodboldspillere fra Levante UD
Fodboldspillere fra Toulouse FC
Fodboldspillere fra FC Nantes
Fodboldspillere fra AJ Auxerre
Fodboldspillere fra Aston Villa F.C.
Personer fra Vannes
Olivier Monterrubio

Olivier Monterrubio (født 8. august 1976 i Gaillac, Frankrig) er en fransk tidligere fodboldspiller (midtbane).

Bortset fra en enkelt sæson hos schweiziske FC Sion spillede Monterrubio hele sin karriere i hjemlandet, hvor han repræsenterede Nantes, Rennes, Lens og Lorient. I sin tid hos Nantes var han med til at vinde både det franske mesterskab og pokalturneringen Coupe de France. Han blev desuden kåret til Årets unge spiller i Ligue 1 i 1999.

Titler 
Ligue 1
 2001 med Nantes

Coupe de France
 1999 og 2000 med Nantes

Trophée des Champions
 1999 og 2001 med Nantes

Coupe de Suisse
 2009 med Sion

Referencer

Eksterne henvisninger 

Fodboldspillere fra Frankrig
Fodboldspillere fra Stade Rennais FC
Fodboldspillere fra FC Sion
Fodboldspillere fra FC Nantes
Fodboldspillere fra FC Lorient
Fodboldspillere fra RC Lens
Carl Aage Trier

Carl Aage Trier (født 22. juni 1871, død 1. juli 1929) var en dansk forfatter og historiker med en ph.d.

Trier blev født i en jødisk familie. Hans far var lægen, professor og forfatter Frederik Jacob Trier (1831-1898). Folketingsmanden, cand. mag. Svend Trier (f. 1877) var hans bror.

Triers personlige arkiv med bland andet breve er bevaret i Dansk Jødisk Museum

Kilder 

Historikere fra Danmark
Faglitterære forfattere fra Danmark
Mandlige forfattere i det 19. århundrede
Jøder fra Danmark
Alain Caveglia

Alain Caveglia (født 28. marts 1968 i Vénissieux, Frankrig) er en fransk tidligere fodboldspiller (angriber).

Caveglia spillede hele sin 14 år lange karriere i hjemlandet, hvor han repræsenterede blandt andet Sochaux, Le Havre og Lyon. Han spillede også i år 2000 et halvt år hos Nantes, og var her med til at vinde pokalturneringen Coupe de France.

Titler 
Coupe de France
 2000 med Nantes

Referencer

Eksterne henvisninger 

Fodboldspillere fra Frankrig
Fodboldspillere fra Le Havre AC
Fodboldspillere fra FC Sochaux-Montbéliard
Fodboldspillere fra FC Nantes
Fodboldspillere fra Olympique Lyon
Fodboldspillere fra FC Gueugnon
Yannick Fischer

Yannick Fischer (født 17. december 1974 i Sainte-Foy-la-Grande, Frankrig) er en fransk tidligere fodboldspiller (forsvarer).

Fischer spillede hele sin karriere i hjemlandet, og repræsenterede blandt andet Bordeaux, Marseille og Strasbourg. Hos Strasbourg var han i 2001 med til at vinde pokalturneringen Coupe de France efter finalesejr over Amiens.

Titler 
Coupe de France
 2001 med Strasbourg

Toto Cuppen
 1995 med Bordeaux

Referencer

Eksterne henvisninger 

Fodboldspillere fra Frankrig
Fodboldspillere fra Girondins Bordeaux
Fodboldspillere fra Olympique Marseille
Fodboldspillere fra AS Cannes
Fodboldspillere fra FC Lorient
Fodboldspillere fra RC Strasbourg
Fodboldspillere fra Le Mans UC72
Alt under kontrol

Alt under kontrol var et dansk tv-hjemmevideoprogram, der blev sendt på TV3 i 1999.

Blandt andre Frank Hvam og Mikael Wulff var værter på programmet.

Referencer

Eksterne henvisninger 
 

TV3-serier
Elisabet Reinsalu

Elisabet Reinsalu (født Elisabet Tamm, 26. april 1976 i Tallinn Estiske SSR, Sovjetunionen) er en estisk skuespiller.

Eksterne henvisninger 
 

Børneskuespillere fra Estland
Bertelsen

Bertelsen (eller Bertelsen - DR2s talkshow) var et dansk talkshow med Mikael Bertelsen, der blev sendt på DR2 i 1999.

Seertal 
Gennemsnitlige seertal for talkshowet ifølge TMP/Gallup.

Kilde: TMP/Gallup

Referencer 

DR-programmer
Your Show of Shows

Your Show of Shows var en live 90-minutters varieté med Sid Caesar og Imogene Coca, der blev sendt ugentligt i USA på NBC fra den 25. februar 1950 til 5. juni 1954. Blandt de øvrige optrædende var Carl Reiner, Howard Morris, Bill Hayes, Judy Johnson, The Hamilton Trio og sopranoen Marguerite Piazza. José Ferrer havde adskillige gæsteoptrædener i programmet.

Eksterne henvisninger 
 

Amerikanske tv-serier fra 1950'erne
Tv-programmer fra NBC
Brass Eye

Brass Eye var en britisk komedieserie, der parodierede stilen i midt-1990'ernes nyhedsudsendelser, herunder deres vægt på aktualitet. En sæson bestående af seks afsnit blev sendt på Channel 4 i 1997, og et yderligere afsnit blev sendt i 2001. Serien blev skabt og præsenteret Chris Morris, skrevet af Morris, David Quantick, Peter Baynham, Jane Bussmann, Arthur Mathews, Graham Linehan and Charlie Brooker og instrueret af Michael Cumming.

Eksterne henvisninger 
 

Komedieserier fra Storbritannien
Britiske tv-serier fra 1990'erne
Britiske tv-serier fra 2000'erne
Tv-programmer fra Channel 4
Reeves og Mortimer

Reeves og Mortimer (også kendt som Vic og Bob) er en britisk comedy duo udgjort af Vic Reeves (født 24. januar 1959; borgerligt navn: James Roderick Moir) og Bob Mortimer (født 23. maj 1959). De har skrevet og medvirket i adskillige underholdningsprogrammer på britisk tv siden 1990.

Eksterne henvisninger 
 Vic & Bob Afternoon Delights (engelsk)
 It's Reeves and Mortimer! (engelsk)
 
 
 R&M: The Complete Lyrics (engelsk)
 Interview confirming the Big Night Out reunion (engelsk) , Observer

Komikere
Chris Morris (skuespiller)

Christopher J Morris (født 15. juni 1962) er en engelsk komiker, forfatter, instruktør, skuespiller, stemmeskuespiller og producer. Han er kendt for sin sorte humor, surrealisme og behandling af kontroversielle emner og er blevet hyldet for sin "kompromisløse, moralistiske drive" af British Film Institute.

Referencer

Eksterne henvisninger 

Komikere fra England
Personer fra Colchester
Skuespillere fra England